melléklet a 150/2025. (IV.30.) határozathoz

A képen képernyőkép, szöveg, Betűtípus, Grafika látható

Előfordulhat, hogy a mesterséges intelligencia által létrehozott tartalom helytelen.

**Szerződés szám Megbízónál:………………………………**

**Szerződés szám Megbízottnál: SZ/SZ-…../2025.**

**MEGBÍZÁSI SZERZŐDÉS**

**Mór Városi Önkormányzat**

**2024. évi éves költségvetési beszámolójának**

**könyvvizsgálatára**

**MEGBÍZÁSI SZERZŐDÉS**

Amelyet

- egyrészről **Mór Városi Önkormányzat** (Székhely: 8060 Mór, Szent István tér 6. adószám: 15727220-2-07 számlavezető bank: Erste Bank; bankszámlaszám: 11600006-00000000-76354634 számlázási cím: morph@mor.hu képviseli: **Fenyves Péter** **polgármester,**  mint **Megbízó** (továbbiakban Megbízó)

- másrészről **K-E-S AUDIT Kft.** (székhely:1054 Budapest, Báthori u. 20. III/1. adószám: 11883816-2-41 cégjegyzékszám: 01-09-681313; számlavezető bank: ERSTE Bank Zrt.; bankszámlaszám: 11600006-00000001-99808119; képviseli: **Sugár Eszter Szilvia ügyvezető, mint Megbízott** (továbbiakban Megbízott)

együttesen a szerződő Felek - kötöttek, az alulírott napon és helyen az alábbi feltételekkel:

1. **A szerződés tárgya és előzményei**
   1. Megbízó egyszerű beszerzési eljárást folytatott le, 2026. március 26. napján megküldött eljárást megindító felhívással induló, „**Mór Városi Önkormányzat könvvvizsgálói feladatainak ellátása**” tárgyban.
   2. Megbízó jelen eljárásban benyújtott ajánlatokat megvizsgálta, és az ajánlattevőket a döntéséről az elbírálást követően tájékoztatta. A Megbízott nyújtotta be a legalacsonyabb összegű ellenszolgáltatást tartalmazó ajánlatot, az eljárás nyertese Megbízott lett.
2. **Megbízott feladatai**

2.1. A számvitelről szóló 2000. évi C. törvény (továbbiakban: Szvt.) előírásaival összhangban elkészített összevont (konszolidált) beszámoló könyvvizsgálata és az arról szóló könyvvizsgálói jelentés kibocsátása.

2.2. A könyvvizsgálat tartalmazza:

* éves beszámoló egészének vizsgálatát
* kapcsolódó tanácsadási feladatok

A vizsgálat területek:

|  |
| --- |
| Éves beszámoló és csatolt mellékletei |
| Az éves beszámolót alátámasztó záró részletes főkönyvi kivonat vizsgálata |
| Mérlegsorok leltára és az alátámasztó analitikák |
| Előirányzat nyilvántartás |
| Kötelezettségvállalás nyilvántartás |
| Mozgásnem listák |
| Beruházások, aktiválások, átadások analitikái |
| Vevő, szállító egyenlegközlők |
| Követelés, kötelezettség analitika |
| Pénztárbizonylatok, banki kivonatok |
| Banki karton |
| Év végi átértékelések analitikája |
| Adók egyeztető táblái, NAV folyószámla, adók kalkulációi |
| Áfa analitika, bevallás (1 havi) |
| Bérköltség havonkénti bontásban (havonként összevontan), havi átlagos létszám, 1 havi bérszámfejtés dok. (bérösszesítő, bérfeladás, havi bevallás) |
| Mérlegen kívüli tételek nyilvántartása |
| Fordulónap utáni események |
| Tárgyévben történt ellenőrzésekről készített jegyzőkönyvek, jelentések |
| Főbb ügyletekről tájékoztatás és azok szerződései, bizonylatai számbavétele, adómegítélése, eredmény és likviditási hatása |
| Tárgyidőszaki főbb változások és azokról tájékoztatás |
| Előző időszakról áthúzódó főbb tételek előző évi és tárgyidőszaki megítélése, elszámolása |
| Ügyvédi levél, peres ügyek listája |
| Utolsó költségvetés módosítás jóváhagyása |

2.3. A Megbízott a Megbízó által elkészített éves beszámoló pénzügyi vizsgálatáról könyvvizsgálói jelentést bocsát ki 2 példányban.

1. **A felek jogai és kötelezettségei, az együttműködés módja**

3.1. A Megbízott a vizsgálat során felfedett eltérésekről folyamatosan tájékoztatja a vezetést azért, hogy a javítás érdekében a szükséges intézkedést megtehessék. Ezen megállapításainak összefoglalásáról – a vezetés igényének megfelelően – külön írásban is felhívhatja a vezetés figyelmét.

3.2. A Megbízó felel a számviteli nyilvántartásainak pontosságáért és teljeskörűségéért, belső ellenőrzési rendszerének megbízhatóságáért, valamint a magyar számviteli és egyéb vonatozó előírások szerinti beszámoló elkészítéséért. A szabálytalanságok megelőzésének és feltárásának felelőssége A Megbízó vezetését terheli. Megbízó biztosítja, hogy a könyvvizsgáló megkapja folyamatosan és időben azokat az adatokat, információkat, amelyek munkájához szükségesek. A könyvvizsgáló a könyvvizsgálathoz szükséges adatokra felhívja a figyelmet a torzítások elkerülése érdekében és az adatok átvételét elősegíti.

3.3. Megbízó biztosítja, hogy a könyvvizsgáló a Megbízó alkalmazottaitól a részletes tájékoztatást időben megkapja, illetőleg a Megbízó minden szükséges információt hozzáférhetővé tesz a Megbízott számára és nem tart vissza semmilyen információt. A Megbízott ez irányú igénye esetén a Megbízó vezetői és alkalmazottai megerősítik, hogy a megbízás időtartama alatt írásban, illetve szóban közölt információk teljeskörűek.

3.4. A Megbízó a könyvvizsgálói feladatok ellátására megfelelő körülményt biztosít a vizsgálat helyszínén.

3.5. Megbízó tudomással bír arról, hogy a könyvvizsgáló által kért, határidőben át nem adott bizonylatok miatti számviteli elvek sérülése (teljesség, valódiság, összemérés, időbeli elhatárolás, stb.) a feldolgozott adatokból készített kivonatok torzítása, valamint a szükséges információk elhallgatása és azok esetleges jogkövetkezménye a Megbízót terhelik.

3.6. A Megbízó nem korlátozhatja a könyvvizsgáló hivatásbeli függetlenségét, továbbá nem fogalmazhat meg olyan kikötéseket, amelyekkel a könyvvizsgálót befolyásolhatja, korlátozhatja a könyvvizsgálat során.

3.7. Az adóbevallások elkészítéséért és leadásáért a Megbízó felel. A Megbízott az éves beszámoló könyvvizsgálata részeként részletesen nem tekinti át az adók kiszámítását és az adóbevallásokat. Mindkét fél elismeri, hogy a magyar adóhatóság jogosult az összes adóbevallást hatósági revízió alá vonni, és hogy a magyar számviteli törvénnyel összhangban elkészített éves beszámoló könyvvizsgálati záradéka nem nyújt biztosítékot arra, hogy a Megbízó által benyújtott éves beszámolót és az adóbevallásokat az adóhatóság elfogadja.

3.8. A Megbízó a beszámolónak Megbízott részére történő átadása előtt teljességi nyilatkozatot tesz arról, hogy minden szükséges információt, adatot a Megbízott rendelkezésére bocsátott.

3.9. A Megbízó köteles az elfogadó nyilatkozatot abban az esetben is aláírni, ha a Megbízott hitelesítő záradék helyett korlátozó, függő, illetve elutasító záradékkal látja el a beszámolót.

3.10. A Megbízott, illetőleg a könyvvizsgáló úgy tervezi meg a könyvvizsgálatot, hogy valószínűsíthetően feltárja a közzétételre kerülő beszámolóban az esetleges szabálytalanságokból eredő jelentős hibákat. A könyvvizsgálat fő célja azonban nem a szabálytalanságok és a hibák teljes felderítése, hanem az, hogy megfelelő alapot nyújtson a közzétételre kerülő éves beszámolóról adott könyvvizsgálói záradékhoz, és az nem foglalja magában az olyan csalások, szabálytalanságok vagy hibák felderítését, amelyek nem eredményeznek lényeges téves állításokat az éves beszámolóban. A Megbízó tudomásul veszi, hogy a könyvvizsgálói záradék nem minősül arra vonatkozó könyvvizsgálói nyilatkozatnak, hogy a közzétételre kerülő beszámoló mentes minden hibától.

3.11. A Megbízó tudomásul veszi, hogy a Megbízott által hitelesített és véleményezett beszámolót nem változtathatja meg. Az éves beszámolót magyar nyelven kell rendelkezésre bocsátani.

1. **A szerződés időtartama:**

Kezdés: 2025. május 1.

Befejezés: 2025. május 31

1. **Kapcsolattartás**

5.1. A Felek a feladat elvégzése során egymással való kapcsolattartásra elsősorban a következő személyeket jelölik ki:

|  |  |
| --- | --- |
| **A Megbízó részéről:** | **A Megbízott részéről:** |
| **név: Hossó Anita.** | **név: Sugár Eszter Szilvia** |
| tisztség: pénzügyi irodavezető | tisztség: ügyvezető |
| levelezési cím: 8060 Mór, Szent István tér 6. | levelezési cím: 1054 Budapest, Báthori u. 20. III/1. |
| e-mail: [hosso.anota@mor.hu](mailto:szatmari.zsuzsanna@komarom.hu) | e-mail: eszter.sugar@kesaudit.hu |
| telefonszám: +36 30 233 9645 | telefonszám: +36 30 244 4395 |

5.2. A szerződés teljesítéséért felelős könyvvizsgáló:

|  |
| --- |
| **név: dr. Sugár Dezső** |
| tisztség: kamarai tag könyvvizsgáló |
| MKVK nyilvántartási szám: 003651  költségvetési minősítés száma: KM000952 |
| levelezési cím: 1054 Budapest, Báthori u. 20. III/1. |
| e-mail: dezso.sugar@kesaudit.hu |
| telefonszám: +36 1 474 0105 |

1. **A teljesítés helye:**

Megbízó és Megbízott székhelye

1. **A megbízási díj összege, fizetési feltételek**

7.1. A megbízási díj tartalmazza a jelen szerződésben foglalt feladatok ellátását:

|  |  |
| --- | --- |
| **Nettó ajánlati ár:** | **2.400.000 Ft** |
| **Bruttó ajánlati ár:** | **3.048.000 Ft** |

A jelen pontban írt megbízási díj magában foglalja a Megbízottnak a tevékenység ellátásával kapcsolatban felmerülő költségeit és kiadásait is.

7.2. A Megbízó előleget nem fizet. A Megbízó az ellenszolgáltatást az éves beszámolóról kiadott jelentést követően egy összegben, átutalással teljesíti a számla kézhezvételétől számított 30 napon belül. Az elszámolás és kifizetés pénzneme: HUF.

7.3. Késedelmes fizetés esetén a Megbízó a hatályos Ptk. 6:155. § (1) bekezdése szerinti késedelmi kamatot köteles fizetni.

1. **Szerződésszegés, a szerződés megszűnése**

Megbízó jogosult jelen szerződést felmondani Megbízott szerződésszegésére alapítottan, ha Megbízott:

* felfüggeszti a kifizetéseit, ellene jogerősen csőd- vagy felszámolási eljárást rendelnek el, Megbízott legfőbb szerve a társaság végelszámolásának, megkezdéséről, felszámolásának kezdeményezéséről határoz; vagy
* a teljesítést jogos ok nélkül megtagadja; vagy
* jelen szerződésen alapuló kötelezettségeit olyan jelentős mértékben megszegte, hogy ennek következtében Megbízónak a további teljesítés nem áll érdekében; vagy
* bármilyen módon megtéveszti a Megbízót, vagy valótlan adatot szolgáltat és ez közvetlen vagy közvetett módon súlyosan káros hatással lehet a lényeges szerződéses kötelezettségek teljesítésére; vagy
* a neki felróható mulasztásokon túl bármely szerződéses kötelezettségét vagy azzal kapcsolatos hatályos magyar jogszabályt megszeg, amennyiben az alapvetően befolyásolja a szerződésszerű teljesítést.

Jelen szerződés megszűnik, ha Megbízott könyvvizsgáló cég a Magyar Könyvvizsgálói Kamara nyilvántartásából törlésre kerül, továbbá akkor is, ha a Megbízott részéről a szerződés teljesítésébe bevont könyvvizsgáló kerül az előbbi nyilvántartásból törlésre, és Megbízott más kamarai tagsággal rendelkező szakemberét nem tudja a szerződés teljesítésébe bevonni.

1. **Titoktartási kötelezettség**

9.1. Megbízott a szerződés teljesítése során tudomására jutó, a Megbízóra, annak bármelyik belföldi vagy külföldi érdekeltségére vagy azok alkalmazottaira vonatkozó mindenféle tényt, adatot, információt köteles bizalmasan kezelni, azokat 3. személynek tudomására hozni vagy hozzáférhetővé tenni jelen szerződés megszűnését követően sem jogosult.

1. **Szakmai felelősségbiztosítás**

10.1. A könyvvizsgálói tevékenységre vonatkozó szakmai felelősségbiztosítás mértéke: legalább 50 millió Ft/év, és 50 millió Ft/káresemény. Az előírásoknak megfelelő tárgyú és mértékű felelősségbiztosítás fennállásának igazolása a szerződéskötés feltétele.

1. **Vegyes rendelkezések**

11.1. A Felek megállapodnak, hogy a szerződés teljesítéséhez Megbízott alvállalkozó igénybevételére jogosult.

11.2. A szerződés módosítása kapcsán a hatályos Polgári Törvénykönyv szabályai irányadóak.

11.3. Szerződő felek kijelentik és elismerik, hogy jelen szerződésben foglaltakkal egyetértenek, a szerződéses akaratukat helyesen tartalmazza és azt magukra nézve kötelezőnek ismerik el valamint, hogy azt cégszerű aláírásra feljogosított képviselőik írják alá.

11.4. Felek kijelentik továbbá, hogy rendelkeznek a szerződés aláírásához szükséges jog- és cselekvőképességgel, továbbá nem állnak csőd-, felszámolási-, végelszámolási eljárás alatt. Mindkét fél kötelezettséget vállal arra, hogy amennyiben ezen feltételekben változás áll be, azt 3 munkanapon belül a másik fél tudomására hozza.

11.5. Szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja.

11.6. Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

11.6. Jelen szerződés elválaszthatatlan részét képezik a mellékletként csatolt dokumentumok.

11.7. Szerződő felek megállapodnak, hogy esetleges vitájuk esetén azt elsődlegesen közös megegyezéssel tárgyalásos úton kívánják rendezni. Amennyiben a tárgyalásos út nem vezet eredményre, úgy kikötik pertárgyértéktől függően a Komáromi Járásbíróság, illetve a Tatabányai Törvényszék kizárólagos illetékességét.

11.8. A Szerződésben nem szabályozott kérdésekben a magyar jog, így különösen a Ptk. és a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény rendelkezései irányadók.

11.9. Jelen szerződés mindkét fél általi aláírással lép érvénybe.

11.10. Jelen szerződést Felek, mint akaratukkal, mindenben megegyezőt, jóváhagyólag aláírják. A jelen szerződés 4 azonos, a Felek által aláírt példányban készült, magyar nyelven, melyből 1 példány a Megbízottat, valamint 3 példány a Megbízót illeti meg.

Kelt: Mór, 2025. április …

|  |  |  |
| --- | --- | --- |
| ……………………….. |  | ………………………………… |
| Fenyves Péter |  | Sugár Eszter Szilvia |
| polgármester |  | ügyvezető |
| Megbízó | | Megbízott |

Jogi ellenjegyző: Pénzügyi ellenjegyző:

|  |
| --- |
| …………………………………………………………..…………………………………. |
| dr. Taba Nikoletta Hossó Anita |
| jegyző…………………………… pénzügyi irodavezető |

2025. április …. 2025. április …

Mellékletek:

1. sz. melléklet: Szakmai felelősségbiztosítás

2. sz. melléklet: K-E-S Audit Kft. könyvvizsgálói kamarai bejegyzésének igazolása

3. sz. melléklet: dr. Sugár Dezső könyvvizsgálói kamarai bejegyzésének igazolása

4. sz. melléklet: könyvvizsgálói elfogadó nyilatkozat